stanford-oval/wikipedia huggingface dataset:
Teollisuustyöväen asuntomuseo

| Teollisuustyöväen asuntomuseo |
| --- | --- |
Tyyppi:  Museo, kotimuseo 
Osoite:  Taimenkuja 7, 55120 Imatra  
Sijainti:  Tainionkoski 
Koordinaatit:  61°12′18″N, 28°46′55″E
 fiTeollisuustyöväen asuntomuseo 
Teollisuustyöväen asuntomuseo on Imatran alueen teollisuustyöväen asumiskulttuuria esittelevä museokohde Vuoksen varrella Tainionkoskella.
Teollisuustyöväen asuntomuseo sijaitsee Ritikanrannassa, jonne Ab Tornator rakensi Vuoksen rannalle Tainionkosken tehtaan työntekijöitä varten vuonna 1896 kuusi viiden perheen asuinkasarmia sekä sauna-pakarituvan.
Historiaa

Teollisuustyöväen asuntomuseo sijaitsee Ritikanrannassa, jonne Ab Tornator rakensi Vuoksen rannalle Tainionkosken tehtaan työntekijöitä varten vuonna 1896 kuusi viiden perheen asuinkasarmia sekä sauna-pakarituvan. Vuosien 1897-1898 aikana alueelle rakennettiin vielä neljä asuinkasarmia lisää. Asuinalueen viereen valmistui 1900luvun alussa myös kaupparakennus, kansakoulu, posti ja Tainionkosken VPK:n talo. Alueen läheisyyteen sijoitettiin myös Tainionkosken tori v. 1904. Asuinalue oli Ab Tornatorin (myöh. Enso-Gutzeit Oy:n) Tainionkosken tehtaiden työväen asuinkäytössä 1950-luvulle saakka.
Ritikanrannan asuinalueen asuinrakennuksista purettiin suurin osa 1960-luvun puolivälissä. Työväen Sivistysliiton aloitteesta Enso-Gutzeit Oy luovutti yhden asuinkasarmin ja sauna-pakarituvan museokäyttöön vuonna 1972. Kunnostustöiden jälkeen asuinkasarmin ja sauna-pakarituvan muodostama kokonaisuus avattiin Teollisuustyöväen asuntomuseona vuonna 1975. Asuinrakennuksessa on neljän asunnon muodostama kokonaisuus, joka esittelee teollisuustyöväen asumista 1900-luvun alusta 1950–1960-luvuille saakka.
Tiago Gomes

| 0 | 1 | 2 |
| --- | --- | --- |

Henkilötiedot
Koko nimi: Tiago Filipe Figueiras Gomes
Syntymäaika: 18. elokuuta 1985 (ikä 39)
Syntymäpaikka: Vila Franca de Xira, Portugali
Pelipaikka: keskikenttäpelaaja
Pituus: 178 senttimetriä
Seura
Seura: Blackpool
Pelinumero: 8
Junioriseurat
1994–1996 1997–2003 2003–2004: Vilafranquense Benfica Estoril Praia
Seurat
| Vuodet | Seura | O (M) |
| 2004 2004–2005 2006 2006–2009 2008–2009 2009–2012 2012– | Estoril Praia Oriental Odivelas Estrela Amadora → Steaua Bukarest Hércules Blackpool | 1 (0) 41 (9) 17 (1) 49 (3) 24 (0) 97 (8) 15 (0) |
 Seurajoukkueuran tilastot kattavat vain kansalliset sarjat, päivitetty 8. joulukuuta 2012.
Tiago Filipe Figueiras Gomes (s. 18. elokuuta 1985 Vila Franca de Xira, Portugali) on portugalilainen jalkapalloilija. Hän on pelipaikaltaan keskikenttäpelaaja.
Seurajoukkueura

Gomes pelasi nuoruusaikoinaan muun muassa Benfican junioriakatemiassa. Ammattilaisuransa alussa hän edusti vuosina 2004–2006 Estoril Praiaa, Orientalia ja Odivelasia.
Ensimmäistä kertaa Gomes pääsi pelaamaan maan pääsarjassa Estrela Amadoran riveissä. Ensimmäisen ottelunsa hän pelasi 27. elokuuta 2006 Naval 1º de Maioa vastaan. Hän onnistui kauden aikana vakiinnuttamaan paikkansa joukkueen avauskokoonpanossa.
29. toukokuuta 2008 Gomes siirtyi lainasopimuksella romanialaisseura Steaua Bukarestiin. Hän palasi kauden jälkeen takaisin Estrela Amadoraan, mutta myytiin lähes samantien espanjalaisseura Hérculesiin. Hän teki joukkueen kanssa kolmivuotisen sopimuksen.
Heinäkuussa 2012 Gomes siirtyi englantilaisseura Blackpooliin.
Trinidad

Trinidad
| --- | --- |
Sijainti:  Trinidad ja Tobago 
Saariryhmä:  Pienet Antillit
Vesialue:  Karibianmeri
Korkein kohta:  El Cerro del Aripo, 904 m
Pinta-ala:  4 748 km²
| --- | --- |
Asukasluku:  1 258 800
Suurin kaupunki:  San Fernando
Asutuskeskukset:  Port of Spain
muokkaa - muokkaa wikitekstiä - muokkaa Wikidataa
Trinidad on Karibianmeren eteläisin saari. Se on suurin niistä 23 saaresta, jotka muodostavat Trinidadin ja Tobagon saarivaltion. Valtion pääkaupunki Port-of-Spain sijaitsee Trinidadin saaren luoteisosassa. Muita saarella sijaitsevia kaupunkeja ovat San Fernando saaren lounaisosassa sekä Chaguanas.
Trinidadin nimi perustuu Kristoffer Kolumbuksen saarelle antamaan nimeen La Isla de la Trinidad (suom. Kolminaisuuden saari).
Saari on noin 60 km pitkä ja 80 km leveä. Sen pinta-ala on noin 4800 km2. Se sijaitsee noin 11 km:n päässä Venezuelan rannikosta.
Saarta halkoo kolme vuorijonoa, jotka ovat Venezuelan rannikon vuorten jatkoa. Korkein huippu on El Cerro del Aripo (940 m). Saarella on lukuisia jokia ja puroja. Vuoden keskilämpötila on 26 °C.
Trinidadin talouden perustana ovat öljy ja maakaasu, mutta myös turismi tuo tuloja.
Kuuluisa merentutkija ja eläintieteilijä William Beebe asui vuosina 1950–1962 saarella tutkimassa sen eläimistöä, ja siellä on myös hänen hautansa.
Aiheesta muualla

Kuvia tai muita tiedostoja aiheesta Trinidad Wikimedia Commonsissa
Torikeskus

Torikeskus voi tarkoittaa seuraavia:
Torikeskus, kauppakeskus Jyväskylässä
Torikeskus, kauppakeskus Sastamalassa
Torikeskus, kauppakeskus Seinäjoella
Torikeskus, kauppakeskus Valkeakoskella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Torikeskus”, voi hakea sivunnimihaulla, laajalla sivunnimihaulla tai tekstihaulla.
Tigret

Tigret tarkoittaa kahta toisilleen läheistä sukua olevaa seemiläistä kansaa. Tigreä puhuvia tigrejä asuu Eritreassa ja Sudanissa, kun taas tigrinjaa puhuvia tigrejä asuu molemmin puolin Eritrean ja Etiopian välistä rajaa. Jälkimmäiset ovat läheisempää sukua Etiopian amharoille[lähde? ].
Tigret muodostivat antiikin aikaan Aksumin kuningaskunnan, jonka pääkaupunki oli Asmara. Sittemmin alue joutui osmannien vallan alle, kunnes Italia valloitti Punaisenmeren rannikkoalueita 1885, jolloin pohjoisessa asuvat tigret joutuivat Italian vallan alle, ja he muodostivat Eritrean siirtomaan yhdessä kuušilaisten afarien ja sahojen kanssa. Italian siirtomaavalta päättyi toisen maailmansodan aikana. Eritrea liitettiin Etiopian maakunnaksi 1952, mutta se kapinoi 1970-luvulta lähtien ja itsenäistyi lopulta vuonna 1993.[lähde? ]
Tigrejen kahtia jakautunut identiteetti johtuu osaksi valtiollisesta historiasta ja osaksi uskonnosta. Etiopian alueella asuvat tigret kuuluvat suurimmaksi osaksi Etiopian ortodoksiseen kirkkoon, kun taas Eritreassa asuvien tigrejen enemmistö on islaminuskoisia.[lähde? ]
Taikaviitta

| Taikaviitta |
| --- | --- |
 Taikaviitta 2000 -lehden italialaisversion kansikuva.
Luoja(t):  Giovan Battista Carpi Guido Martina Elisa Penna
Kustantamo:  The Walt Disney Company
Ensiesiintyminen:  Paperinik il diabolico vendicatore (kesäkuu 1969)
Henkilötiedot
Oikea nimi:  Aku Ankka
Status:  Aktiivinen
Ryhmäsidokset:  Pelle Peloton Viitatar Lepakkoankka Ultrasankarit
Henkilöllisyydet:  TeeKoo (Taikaviitta 2000 -albumeissa)
Voimat:  Ei supervoimia. Käyttää taistelussa useanlaisia erikoisvarusteita ja omaa älyään.
Suhteet
Sukulaiset:  Roope Ankka (eno) Hannu Hanhi (serkku) Tupu, Hupu ja Lupu (sisarenpojat)
Taikaviitta (ital. Paperinik) on Disneyn sarjakuvissa seikkaileva supersankari, jonka Giovan Battista Carpi, Guido Martina ja Elisa Penna keksivät vuonna 1969. Hän on Aku Ankan salainen alter ego, joka taistelee Ankkalinnan rikollisuutta vastaan. Taikaviitta esiintyy enimmäkseen italialaisten Disney-taiteilijoiden tarinoissa, ja on suosittu hahmo Aku Ankan taskukirjoissa.
Alkuperäinen versio > Aku Ankan Taskukirjat

Taikaviitta on pääosassa monessa Aku Ankan taskukirjassa, muun muassa seuraavissa:
41. Aku Taikaviitta (1978)
48. Taikaviitta taas vauhdissa (1979)
56. Taikaviitta saa vastustajan (1981)
72. Taikaviitan tempaukset (1983)
80. Taikaviitan tanssiinkutsu (1985)
98. Taikaviitan tähtihetket (1987)
119. Taikaviitalle tapahtuu (1990)
121. Tietä Taikaviitalle
125. Taikaviittaa ei petetä
139. Taikaviitta ja Kumi-Kalle (1991)
174. Taikaviitan talouskriisi (1994)
237. Ammattiauttaja (1999)
259. Taikaviitta kuilun partaalla (2001)
275. Luunelonen (2002)
297. Tähtikaksikko (2004)
323. Yövuoro (2006)
341. Läpimurto (2008)
352. Velvollisuus kutsuu (2009)
361. Salattu elämä (2010)
371. Kaikki likoon
376. Aikahyppy (2011)
381. Kolmoiselämää
382. Näköalapaikka
399. Pelin henki (2013)
407. Yön yrmy
422. Sankarparvi (2015)
434. Viitan mahti
444. Tuima tuimille (2016)
460. Uhka ulapalta (2018)
478. Nilkit nippuun, Taikaviitta (2019)
488. Onnen päivät (2020)
497. Hupia horisontissa (2021)
523. Yölintu (2023)
529. Hyvät, rahat ja rumat
Taikaviitta on pääosassa myös Aku Ankan taskukirjan erikoisnumerossa Viitan varjo (1999) ja taskukirjan teemanumeroissa 19: Kaksoiselämää (2009) ja 31: Salaiset aseet (2013).
Uudistettu versio > PKNA (Taikaviitta 2000)

1990-luvun loppupuolella italialaiset ankkataiteilijat kehittelivät uuden albumisarjan nimeltä PKNA – Paperinik New Adventures, joka tunnetaan Suomessa parhaiten nimellä Taikaviitta 2000. Uudessa sarjassa Ankkalinna esitettiin jokseenkin perinteistä futuristisempana paikkana, ja Taikaviitan seikkailut veivät hänet usein erilaisiin science fiction -tyyppisiin ympäristöihin kuten avaruuteen, tulevaisuuteen tai virtuaalitodellisuuteen. Apurikseen Taikaviitta sai Pelle Pelottoman tilalle keksijä Everett Ducklairin kehittämän Yksi-nimisen tekoälyn, joka asuu Roope Ankan omistaman Ducklair-tornin salaisessa kerroksessa. Taikaviitan uusia arkkivihollisia edustivat muun muassa sotaisat muukalaisvalloittajat Evronit sekä 2200-luvulta aikamatkustanut rikollinen Ajastaja.
Taikaviitta 2000 -albumit erosivat suuresti muusta Aku Ankka -tuotannosta. Ne sisälsivät paljon väkivaltaa ja nopeatempoista toimintaa – sarjan edetessä henkilöitä saattoi jopa kuolla. Albumien visuaalinen tyyli oli saanut vaikutteita mangasta ja yhdysvaltalaisista supersankarisarjakuvista. Sarjat olivat usein juoneltaan, tematiikaltaan ja tapahtumiltaan perinteisiin Disney-sarjakuviin nähden aikuismaisempia, käsitellen usein esimerkiksi ekologisia, inhimillisiä tai jopa yhteiskunnallisia aiheita.
Uudistettu versio > PK2 ja PiKappa

PKNA oli mm. Italiassa, Ruotsissa ja Tanskassa valtava menestys. Sitä julkaistiin yli 50 numeroa, minkä jälkeen se vaihtoi nimensä muotoon PK2. Tällöin sarja koki muitakin muutoksia erityisesti asetelman ja hahmojen osalta. Uudistettuna sarja ei kyennyt entiseen suosioonsa, mikä johti sen lopettamiseen 18 numeron jälkeen.
PK2 -sarjan vedellessä viimeisiään tekijät keskittyivät jo kolmannen uuden Taikaviitta-aiheisen sarjan kehittelyyn. PK PiKappa -nimisen albumisarjan ensimmäinen numero julkaistiin heti PK2:n lopettamista seuranneessa kuussa, minkä vuoksi sitä on harhaanjohtavasti kutsuttu myös nimellä PK3.
PiKappan oli tarkoitus "käynnistää uudelleen" menetykseksi osoittautunut PKNA-sarja, kirjoittamalla samalla koko Taikaviitta-hahmon syntytarina uudelleen. Monet sarjan hahmoista ja asetelmista olivatkin samoja kuin PKNA:ssa, vaikkei näiden sarjojen välillä vallinnutkaan sama aikajatkumo. Pikappan tarinat olivat myös kahteen edelliseen julkaisuun verrattuna jonkin verran lapsiystävällisempiä.
PiKappa jakoi lukijoiden mielipiteet vielä rajummin kuin edeltäjänsä PK2, mutta sarjaa julkaistiin lopulta 32 numeron verran. Tämän jälkeen PKNA-sarjan alkupään numeroita alettiin julkaista uusintapainoksina nimellä PK Reloaded.
Uudistettu versio > Paperinik New Era

Alkuperäinen PKNA/PK2 -sarja sai jatkoa Italiassa vuonna 2014 aloitetun Paperinik New Era -sarjan myötä. Sarjan käynnistivät uudelleen sen alkuperäiset tekijät, ja sen julkaisu jatkuu edelleen, uuden numeron ilmestyessä noin puolen vuoden välein.
Uudistettu versio > Sarjan julkaisu Suomessa

PKNA-sarjaa julkaistiin vuosina 1999-2000 myös Suomessa Taikaviitan nimikkolehtenä Taikaviitta 2000 (albumista Tulimyrsky tundralla lähtien pelkkä Taikaviitta, joissain yhteyksissä myös Taikaviitan uudet seikkailut).
Albumisarja menestyi kehnosti, jääden alkujaan vain 14 numeron mittaiseksi julkaisuksi. Syiksi tähän on esitetty mm. lehden verrattaen kallis hinta sekä toimituksen päätös julkaista aluksi sarjan kaksi ensimmäistä osaa, mutta hypätä kolmannesta numerosta lähtien julkaisujärjestyksessä 35 numeroa eteenpäin.[lähde? ] Päätöstä perusteltiin lukijoille siirtymisellä samaan julkaisutahtiin muiden pohjoismaiden kanssa, mutta koska sarjan tapahtumat etenivät kronologisesti osasta toiseen, oli suomalaislukijoiden oletettavasti vaikea päästä kärryille pitkälle edenneeseen tarinaan.[lähde? ] Suomessa vuonna 2000 julkaistut osat sisälsivät runsaasti viittauksia sarjan aiempien osien hahmoihin ja tapahtumiin joiden yli oli suomalaisessa julkaisujärjestyksessä hypätty.
Kesäkuusta 2014 lähtien Taikaviitta 2000 -sarjaa alettiin julkaista suomessa uudelleen osana Aku Ankan taskukirja: Super -kirjasarjaa. Tällä kertaa sarja oli tarkoitus julkaista alkuperäisessä järjestyksessä ensimmäisestä osasta lähtien, mutta tavoitteesta jäätiin. Kirjasarjaa julkaistiin 12 osaa, joihin sisältyi 20 osaa PKNA-sarjaa.
Uudistettu versio > Sarjan julkaisu Suomessa > Taikaviitta 2000/Taikaviitta -lehdet

1999:
Evronien hyökkäys (1999/01, I-PKNA-0-1)
Ajan tuuli (1999/02, I-PKNA-02-1)
2000:
Salamatkustaja (2000/01, I-PKNA-35-1)
Kaukana, kaukana (2000/02, I-PKNA-36-1)
Uuden auringon alla (2000/03, I-PKNA-37-1)
Mystikko (2000/04, I-PKNA-38-1)
Kronorikko (2000/05, I-PKNA-39-1)
Syvä hengitys (2000/06, I-PKNA-40-1)
Tulimyrsky tundralla (2000/07, I-PKNA-41-1)
Kalmasilmä (2000/08, I-PKNA-42-1)
Ajan vangit (2000/09, I-PKNA-43-1)
Pimeän puolella (2000/10, I-PKNA-44-1)
Operaatio Vulkanus (2000/11, I-PKNA-45-1)
Varjojen mailta (2000/12, I-PKNA-46-1)
Uudistettu versio > Sarjan julkaisu Suomessa > AATK SUPER -kirjasarjassa julkaistut osat

Evronien hyökkäys (SUPER 1, I-PKNA-0-1)
Ajan tuuli (SUPER 2, I-PKNA-02-1)
Xadhum! (SUPER 3, I-PKNA-03-1)
Venuksen varjot (SUPER 3, I-PKNA-1-1)
Kaksi (SUPER 4,  I-PKNA-2-1)
Kylmä aurinko (SUPER 4, I-PKNA-3-1)
Maanjäristys! (SUPER 5,  I-PKNA-4-1)
Kerran sankari, aina sankari (SUPER 5, I-PKNA-5-1)
Itiöt! (SUPER 6, I-PKNA-6-1)
Invaasio! (SUPER 6, I-PKNA-7-1)
Paluu (SUPER 7, I-PKNA-8-1)
Kuun lähteet (SUPER 7, I-PKNA-9-1)
Trauma (SUPER 8, I-PKNA-10-1)
Urk (SUPER 8, I-PKNA-11-1)
Vaihtoehto ( SUPER 9, I-PKNA-12-1)
Tartu hetkeen (SUPER 9, I-PKNA-14-1)
Tähti putoaa (SUPER 10, I-PKNA-17-1)
Absoluuttinen nollapiste ( SUPER 11, I-PKNA-19-1)
Veli Kaunomieli (SUPER 11, I-PKNA-31-1)
Ristitulessa (SUPER 12, I-PKNA-25-1)
Uudistettu versio > Videopeli

Taikaviitta 2000 -sarjan pohjalta on tehty myös videopeli Disney’s PK: Out of the Shadows, joka on julkaistu myös suomessa PlayStation 2- ja Nintendo GameCube -konsoleille.
Trinidad (Uruguay)

| Trinidad |
| --- | --- |
 Perustuslain aukio
 Trinidad
 Koordinaatit: 33°32′S, 56°53′W 
Valtio:  Uruguay
Departementti:  Flores
Väkiluku (2011):  21 429
 
 www.imflores.gub.uy 
Infobox OKVirheellinen NIMI-arvo: 
Trinidad on kaupunki  Uruguayssa, Floresin departementissa. Vuonna 2011 sen väkiluku oli 21 429.
Kaupunki sijaitsee Porongosin kukkuloilla. Se on ympäröivän maanviljelyalueen kaupan ja jalostustoiminnan keskus. Kaupunkiin on rautatie- ja maantieyhteydet ja sillä on lentoasema.
Aiheesta muualla

Kuvia tai muita tiedostoja aiheesta Trinidad (Uruguay) Wikimedia Commonsissa
TUL:n jalkapallon Suursarjan kausi 1935

| TUL:n suursarjan kausi 1935 |
| --- | --- |
Joukkueiden määrä:  10
Ajankohta:  26. toukokuuta – 22. syyskuuta 1935
Mestari:  Töölön Vesa
Pudonneet joukkueet:  Ryhti, HTP
  ← 1934 :  1936 → 
TUL:n suursarja 1935 oli 16. kerran järjestetty Suomen Työväen Urheiluliiton jalkapallomestaruuskilpailu. Mestaruuden voitti Töölön Vesa. Kyseessä oli Vesan kolmas TUL:n mestaruus.
Mestaruus ratkesi Helsingin Pallokentällä pelatussa viimeisen kierroksen ottelussa, jossa kohtasivat Vesa ja TPV. Ottelu päättyi 4–4-tasatulokseen, mikä riitti Vesalle mestaruuteen. Lehtitietojen mukaan yleisöä oli yli 1 000 henkeä ja myös Tampereelta oli saapunut kahdeksan linja-autollista vierasjoukkueen kannattajia.
Pelitapa

Suursarjaan osallistui edellisvuoden seitsemän parasta joukkuetta sekä kolme joukkuetta toukokuussa pelatusta nousukarsinnasta. Itälohkossa oli avoinna kaksi paikkaa sen laajetessa länsilohkon tavoin viisijoukkueiseksi. Varsinainen Suursarja pelattiin kahdessa viiden joukkueen lohkossa, joiden kaksi parasta selviytyi loppusarjaan. Alkulohkojen viimeiseksi jääneet menettivät paikkansa Suursarjassa.
Karsinnat

Suursarjaan nousivat Kullervo, Ryhti ja HTP.
| --- | --- |
 Itä 1. kierros Kullervo – Porvoon Veikot 2–0 2. kierros LTU – Kullervo 0–3 Ryhti – Sorvalin Veikot 3–1 :  Länsi 1. kierros Visa – HTP 0–2 2. kierros HTP – MKV 2–1 Vaasan Toverit – Into 0–3 3. kierros Into – HTP 0–2
Alkusarja > Itälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Vesa | 4 | 4 | 0 | 0 | 15 | 2 | +13 | 8  |
| 2 | KTP | 4 | 3 | 0 | 1 | 10 | 10 | 0 | 6  |
| 3 | TaTo | 4 | 2 | 0 | 2 | 7 | 5 | +2 | 4  |
| 4 | Kullervo | 4 | 1 | 0 | 3 | 12 | 11 | +1 | 2  |
| 5 | Ryhti | 4 | 0 | 0 | 4 | 4 | 20 | −16 | 0  |
Alkusarja > Länsilohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | TPV | 4 | 3 | 1 | 0 | 13 | 7 | +6 | 7  |
| 2 | TKT | 4 | 2 | 0 | 2 | 10 | 9 | +1 | 4  |
| 3 | TuTo | 4 | 2 | 0 | 2 | 7 | 7 | 0 | 4  |
| 4 | Ponnistus | 4 | 1 | 1 | 2 | 3 | 6 | −3 | 3  |
| 5 | HTP | 4 | 1 | 0 | 3 | 8 | 12 | −4 | 2  |
Loppusarja

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Vesa | 3 | 2 | 1 | 0 | 13 | 6 | +7 | 5  |
| 2 | TPV | 3 | 1 | 2 | 0 | 6 | 5 | +1 | 4  |
| 3 | TKT | 3 | 0 | 2 | 1 | 3 | 7 | −4 | 2  |
| 4 | KTP | 3 | 0 | 1 | 2 | 2 | 6 | −4 | 1  |
Mestarijoukkue

Töölön Vesan pelaajat: Bertel Back, Aarne Davidsson, Voitto Tiilikainen, Eino Ahlberg, Arthur Nyström, Eino Kortelainen, Reini Hurme, Tauno Raunio, Erkki Laaksonen, Uljas Nyrövaara, Uuno Parkkinen ja Viljo Helinen.
Tigáni (Límnos)

| --- | --- |
Sijainti:  39°49′50″N, 25°02′42″E, Límnos Límnos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,04 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Tigáni (kreik. Τηγάνι) on pieni Kreikan saari, joka kuuluu Pohjoisen Egean saariin ja sijaitsee Límnoksen saaren lounaiskärjen edustalla. Saaren pinta-ala on 0,04 neliökilometriä ja se on asumaton. Hallinnollisesti Tigáni kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.
The Eraser

| The Eraser Thom Yorke |
| --- | --- | --- |

Studioalbumin tiedot
 Julkaistu: 10. heinäkuuta 2006
 Tuottaja(t): Nigel Godrich
 Tyylilaji: taiderock, elektroninen musiikki
 Kesto: 41.01
 Levy-yhtiö: XL Recordings XLCD200 / XLLP200
Listasijoitukset
  Suomen virallinen lista: 10.
Thom Yorken muut julkaisut
|   | The Eraser 2006 | Spitting Feathers (EP) 2006 |
The Eraser on  Radioheadin laulajan Thom Yorken sooloalbumi, joka julkaistiin 10. heinäkuuta 2006 Britanniassa ja 11. heinäkuuta Yhdysvalloissa ja Kanadassa. Albumi nousi sijalle 3 Britannian albumilistalla ja sijalle 2 Billboard 200-listalla Yhdysvalloissa, myyden yli 90 000 kopiota ensimmäisellä viikollaan. The Eraser oli ehdokkaana sekä Mercury-palkinnon ja vuoden 2007 Grammy-palkinnon (paras vaihtoehtoalbumi) saajaksi.
Kappaleet

Kaikki kappaleet kirjoittanut Thom Yorke, ellei toisin mainittu.
The Eraser – 4.55 (säv. T. Yorke/J. Greenwood)
Analyse – 4.02
The Clock – 4.13
Black Swan – 4.49
Skip Divided – 3.35
Atoms for Peace – 5.13
And It Rained All Night – 4.15
Harrowdown Hill – 4.38
Cymbal Rush – 5.15
Singlet

| Single | Julkaisupäivä | Albumi | Listasijoitus> UK | Listasijoitus> U.S. ModernRock Tracks |
| --- | --- | --- | --- | --- |
| "Black Swan" | heinäkuu 2006 | The Eraser | - | 40 |
| "Harrowdown Hill" | elokuu 2006 | The Eraser | 23 | - |
| "Analyse" | lokakuu 2006 | The Eraser | - | - |
Arvostelut

Allmusic:
Pitchfork Media: 6.6/10
Robert Christgau: B–
Rolling Stone:
Aiheesta muualla

theeraser.net
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Torikatu

Torikatu voi tarkoittaa seuraavia liikenneväyliä:
Torikatu, katu Hämeenlinnassa
Torikatu, katu Joensuussa
Torikatu, katu Kokkolassa
Torikatu, katu Oulussa
Torikatu, katu Torniossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Torikatu”, voi hakea sivunnimihaulla, laajalla sivunnimihaulla tai tekstihaulla.
Teollisuustyöntekijä Virtanen

| Teollisuustyöntekijä Virtanen |
| --- | --- |
Tyyli:  dokumenttipohjainen draama
Kestoaika:  60 min
Alkuperämaa:  Suomi
Alkuperäiskieli:  suomi
Verkko:  Yle TV1
Esitetty:  1977 –
Tuotantokausia:  1
Jaksoja:  5
Tuotanto
Ohjaaja(t):   Pekka Parikka (3 jaksoa)  Tarja-Tuulikki Tarsala (1 jakso)  Ville-Veikko Salminen (1 jakso) 
Käsikirjoittaja(t):   Heikki Kekkonen (3 jaksoa)  Jorma Savikko (1 jakso)  Aira Ruishalme (1 jakso) 
Lavastaja(t):  Vesa Tapola
Tuotantoyhtiö(t):  MTV
Aiheesta muualla
IMDb 
Elonet
Teollisuustyöntekijä Virtanen on Mainos-TV:n syyskaudella 1977 esittämä viisiosainen draamasarja teollisuuden työntekijöiden ja toimihenkilöiden ongelmista. Jokainen osa on oma itsenäinen episodinsa omine ohjaajineen. Käsikirjoittajina toimivat Heikki Kekkonen, Jorma Savikko ja Aira Ruishalme, joka oli kirjoittanut myös edellisvuoden yhteiskunnallisen sarjan Sosiaalityöntekijä Virtanen.
Jaksot

Saga Virtanen, siivooja. Esitetty 26.8.1977. Työskentelipä yrittäjänä tai ison siivousfirman palveluksessa, Saga Virtanen (Ritva Valkama) kohtaa aina samat ongelmat: hankalan työajan, kuluttavan työn ja olemattoman arvostuksen. Käsikirjoitus Aira Ruishalme, ohjaus Ville-Veikko Salminen.
Lakko. Esitetty 23.9.1977. Tehtaan trukinkuljettajat ryhtyvät palkkavaatimuksensa tueksi istumalakkoon, joka laajenee pian koko tehtaan käsittäväksi seisokiksi. Rooleissa mm. Tapio Hämäläinen ja Yrjö Tähtelä. Käsikirjoitus Heikki Kekkonen, ohjaus Pekka Parikka.
Kun Virtanen sai potkut. Esitetty 21.10.1977. Insinööri Heikki Virtanen on sanottu irti tuotekehittelylinjan johtajan paikastaan, mutta arvelee joutuneensa juonittelujen kohteeksi ja alkaa epäillä, mitä asioita hänen erottamisella halutaan peittää. Käsikirjoitus Jorma Savikko, ohjaus Tarja-Tuulikki Tarsala.
Pohojosen poikia. Esitetty 18.11.1977. Nuori mies Pohjois-Suomesta (Markku Huhtamo) hakeutuu koulutukseen ja työhön Etelä-Suomeen. Käsikirjoitus Heikki Kekkonen, ohjaus Pekka Parikka.
Äiti, jää kotiin. Esitetty 16.12.1977. 34-vuotias Airi Mehto (Ritva Vepsä) on palannut töihin 14 vuoden jälkeen, mutta perhe haluaisi hänen jatkavan kotiäitinä. Käsikirjoitus Heikki Kekkonen, ohjaus Pekka Parikka.
Vastaanotto

Jukka Kajava (Helsingin Sanomat) piti neljättä jaksoa sarjan siihen asti parhaana luontevasti toimivine teatterikeinoineen, joskin turhan monine sivujuonineen.